भारतीयभूसेना
भारतीयसेना भारतस्य सामरिकावाहिन्याः वृहत्तमा शाखा । अस्य विभागस्योपरि न्यस्तम् अस्ति भूमिविषयकं सामरिकं कार्यम् । अस्याः सेनायाः प्राथमिकं लक्ष्यं भवति बहिश्शत्रूणाम् अक्रमणात् देशस्य रक्षणम् । एतदतिरिच्य प्राकृतिकविपदि, दुर्घटनासु उद्धारकार्यकरणमपि सेनायाः दायित्वम् । भारतस्य राष्ट्रपतिः सेनायाः सर्वाधिनायकः । भारतीयसेना पृथिव्याः तृतीय वृहत्तमसेना । सेनायामस्यां कार्यरतानां सैन्यानां सङ्ख्या १,१३०,००० प्रायः, तथा च संरक्षितनां सैन्यानां संख्या ९,६०,००० (आनुमानिकी) ।